**Výzva na predloženie ponuky**

**Zadávanie zákazky na poskytnutie služby postupom podľa § 9 ods.** **9 vo väzbe na** **ust. § 155m ods. 13 zákona NR SR č. 25/2006 Z. z. o verejnom obstarávaní a o doplnení niektorých zákonov v znení neskorších zmien a doplnkov (ďalej len „zákon“) a podľa čl. VI bod 5. Smernice č. 1/2013 o zadávaní zákazky na dodanie tovaru vrátane potravín, poskytnutie služby, alebo uskutočnenie stavebných prác, ktoré nespĺňajú podmienky podľa § 4 ods. 2 alebo ods. 3 písm. b) a c) zákona o verejnom obstarávaní.**

1. **Identifikácia verejného obstarávateľa:**

Názov: Mestská časť Košice – Poľov, Miestny úrad Košice - Poľov

Sídlo: Dolina 2, 040 15 Košice

IČO: 691062

DIČ: 2020928316

Telefón: 055/6845106

Kontaktná osoba: Mgr. Mária Birošová, starostka mestskej časti

E-mail: mcpolov@netkosice.sk

1. **Podrobný popis predmetu zákazky a jeho rozsah:**

Zákazka na poskytnutie služieb:

**„Vypracovanie projektovej dokumentácie stavby: IBV Poľov – Východ – Prístupová komunikácia a inžinierske siete“.**

Predmetom zákazky je vypracovanie projektovej dokumentácie v rozsahu: - Časť I Projektová dokumentácia pre územné rozhodnutie

* Časť II Projektová dokumentácia pre stavebné povolenie

Projektované dielo sa nachádza v katastrálnom území mestskej časti Košice - Poľov parcela č. 845. Riešená lokalita je vyznačená na osobitnom výkrese – situácia riešeného územia, ktorý tvorí prílohu č. 1 k tejto výzve.

**Predpokladané členenie stavby a profesie:**

SO 01 – Napojenie na nadradný dopravný systém

SO 01.1 Dopravné napojenie a rozšírenie miestnej komunikácie

SO 01.2 Odvodnenie

SO 02 – Komunikácie

SO 03 – Vodovod

SO 04 – Splašková kanalizácia

SO 05 – VN prívod a TR

SO 06 - NN rozvody

SO 07 – Vonkajšie osvetlenie

SO 08 – Rozvod plynu (Plynofikácia)

SO 09 – Rozvod slaboprúdu

Predpokladané členenie stavby a rozsah profesií môžu byť upravené počas realizácie zákazky na základe odborného posúdenia zhotoviteľa projektu, v tomto zadaní predstavujú len orientačný rozsah.

Jednotlivé časti projektovej dokumentácie je potrebné vypracovať v nasledovnom rozsahu:

1. obstaranie vstupných podkladov
2. zabezpečenie projektovej prípravy stavby

* vypracovanie dokumentácie pre vydanie územného rozhodnutia
* inžinierska činnosť pre vydanie územného rozhodnutia – zabezpečenie dokladov – rozhodnutí, stanovísk, vyjadrení, súhlasov dotknutých orgánov štátnej správy o obce; podanie žiadosti o vydanie územného rozhodnutia zabezpečí verejný obstarávateľ
* vypracovanie dokumentácie pre vydanie stavebného povolenia
* inžinierska činnosť pre vydanie stavebného povolenia – zabezpečenie dokladov – rozhodnutí, stanovísk, vyjadrení, súhlasov dotknutých orgánov štátnej správy o obce; podanie žiadosti o vydanie stavebného povolenia zabezpečí verejný obstarávateľ

**Rozsah dodania predmetu zákazky:**

Projektová dokumentácia pre územné konanie:

* 6x kompletná sada (spracovaná podľa vyhlášky č. 85/76 Z. z.)
* 1x nosič CD (projekt v el. podobe)

Projektová dokumentácia pre stavebné povolenie:

* 6x kompletná sada
* 1x rozpočet
* 1x výkaz výmer
* 1x nosič CD

1. **Predpokladaná hodnota zákazky:**

19 500,00 EUR bez DPH

1. **Miesto dodania predmetu zákazky:**

Mestská časť Košice – Poľov,

1. **Obhliadka miesta plnenia predmetu zákazky:**

Odporúča sa.

Kontaktná osoba: Mgr. Mária Birošová, starostka mestskej časti

e-mail: mcpolov@netkosice.sk

Verejný obstarávateľ umožňuje a odporúča vykonať obhliadku.

Záujemca dohodne termín obhliadky miesta plnenia predmetu zákazky minimálne jeden deň vopred s kontaktnou osobou.

1. **Dodacie a obchodné podmienky:**
2. S úspešným uchádzačom bude uzatvorená zmluva o dielo podľa § 536 a nasl. Obchodného zákonníka v znení neskorších predpisov (ďalej len Zmluva).
3. Termín dodania predmetu zákazky:

Časť I. do 31.06.2014

Časť II. do 31.08.2014

1. Platba bude vykonaná bezhotovostným platobným stykom a to na základe faktúr vystavených úspešným uchádzačom po dodaní jednotlivých samostatných častí predmetu zákazky. Faktúry budú obsahovať náležitosti stanovené právnymi predpismi pre daňové doklady. Splatnosť faktúr je 30 dní odo dňa vystavenia. Zálohová platba nebude poskytnutá.
2. **Rozsah ponuky:**

Ponuka musí byť predložená na celý predmet zákazky.

1. **Cena a spôsob určenia ceny:**
2. Cena za predmet zákazky musí zahŕňať všetky náklady spojené s poskytnutím služby, okrem nákladov na správne poplatky z prerokovania PD a správnych poplatkov  stavebného konania a výkonov a poplatkov za vytýčenie sietí.
3. Cena za ponúkané služby musí byť stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.
4. Cena musí byť stanovená v EUR s rozdelením na: cena v EUR bez DPH, čiastka DPH v EUR a celková cena v EUR s DPH. Ak uchádzač nie je platcom DPH, musí verejného obstarávateľa na uvedenú skutočnosť písomne upozorniť v predkladanej cenovej ponuke. DPH bude účtovaná v aktuálnej sadzbe podľa všeobecne záväzných právnych predpisov, platných v čase fakturácie. Zmena sadzby DPH nevyžaduje uzavretie dodatku k zmluve.
5. **Podmienky účasti:**
6. **Doklad o oprávnení poskytovať služby** podľa § 26 ods. 1 písm. f) zákona

Uchádzač musí preukázať oprávnenie na poskytovanie služieb predložením:

* fotokópie dokladu o oprávnení poskytovať služby (nemusí byť úradne osvedčená), ktoré sú predmetom zákazky.

1. **Doklad o odbornej spôsobilosti** podľa § 28 ods. 1 pís. g zákona

Uchádzač preukáže splnenie tejto podmienky účasti predložením:

* fotokópie dokladu (nemusí byť osvedčená) – osvedčenia o vykonaní odbornej skúšky podľa zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov alebo ekvivalent

1. **Obsah ponuky** :
2. doklady podľa bodu 9 tejto výzvy,
3. cenová ponuka vypracovaná v súlade s touto výzvou, ktorá musí byť potvrdená štatutárnym zástupcom uchádzača alebo osobou oprávnenou konať za uchádzača, spôsobom uvedeným v doklade o oprávnení podnikať. Uchádzač k vypracovaniu cenovej ponuky môže použiť formulár v prílohe č. 2 k tejto výzve alebo použije vlastný formulár, ktorý musí obsahovať všetky požadované údaje uvedené v cit. formulári,
4. Cenová ponuka a ďalšie doklady a dokumenty vo verejnom obstarávaní sa predkladajú v štátnom jazyku.
5. **Lehota a miesto na predkladanie ponúk:**

Ponuka a všetky doklady podľa bodu 10 tejto výzvy musia byť predložené v zalepenej obálke označenej heslom **„Neotvárať – ponuka PD IBV Poľov Východ“** najneskôr **do 13.12.2013** **do 12.00 hod**. osobne alebo poštou.

Adresa na doručenie poštou:

Miestny úrad Košice – Poľov, Dolina 2, 040 15 Košice

Adresa na osobné doručenie:

Miestny úrad Košice – Poľov, Dolina 2, 040 15 Košice

Ponuka predložená po uplynutí lehoty na predkladanie ponúk nebude prijatá

a bude vrátená uchádzačovi.

1. **Uplynutie** **lehoty viazanosti ponúk:**

Lehota viazanosti ponúk je do **28.02.2014.**

1. **Kritéria na hodnotenie ponúk:**

Jediným kritériom na vyhodnotenie ponúk je cena za predmet zákazky, t. j. cena s DPH v EUR za celý predmet zákazky definovaný v bode 2 tejto výzvy. Verejný obstarávateľ zostaví poradie hodnotených ponúk uchádzačov podľa hodnoty navrhovanej ceny za predmet zákazky, od najnižšej po najvyššiu ponúkanú cenu. Uchádzač, ktorý ponúkol najnižšiu cenu za celý predmet zákazky na 1. mieste poradia bude úspešný.

1. **Ďalšie informácie verejného obstarávateľa:**
2. Do hodnotenia podľa kritéria na vyhodnotenie ponúk budú zaradení len tí uchádzači, ktorí splnia podmienky účasti uvedené v bode 9 tejto výzvy a dodržia všetky požiadavky verejného obstarávateľa na predmet zákazky a obsah ponuky uvedené v tejto výzve.
3. Verejný obstarávateľ v lehote do 5 pracovných dní od vyhodnotenia ponúk oznámi všetkým uchádzačom, ktorí doručili ponuky, výsledok vyhodnotenia, vrátane poradia uchádzačov. Úspešnému uchádzačovi oznámi, že jeho ponuku prijíma. Zároveň ho vyzve na rokovanie o zmluvných a obchodných podmienkach. Ostatným uchádzačom verejný obstarávateľ oznámi, že boli neúspešní s uvedením dôvodu neprijatia ich ponuky.
4. V prípade, ak úspešný uchádzač, ktorý sa umiestnil na prvom mieste odmietne uzavrieť zmluvu, verejný obstarávateľ vyzve na uzavretie zmluvy uchádzača, ktorý sa umiestnil ako druhý v poradí a uzavrie s ním zmluvu. Ak uchádzač, ktorý sa umiestnil ako druhý v poradí odmietne uzavrieť zmluvu, verejný obstarávateľ vyzve na uzavretie zmluvy uchádzača, ktorý sa umiestnil ako tretí v poradí.
5. Verejný obstarávateľ si vyhradzuje právo neprijať ani jednu z predložených ponúk v prípade že, predložené ponuky budú nevýhodné pre verejného obstarávateľa alebo budú v rozpore s finančnými možnosťami verejného obstarávateľa.

V Košiciach - Poľove, dňa 29.11.2013

Mgr. Mária Birošová

starostka mestskej časti

Prílohy:

1. Výkres riešenej lokality
2. Doporučený vzor „Cenová ponuka“